شه‌فه‌ق نيوز/ سه‌رچه‌وه‌يگ ئه‌منى، ئاشكراى ئه‌وه‌ كرد په‌نج كه‌س گيان له‌ده‌سدانه‌ له‌ ئه‌نجام رويداگه‌يليگ جياجيا له‌ پاريزگاى زيقار له‌ باشوور عراق.
ئه‌و سه‌رچه‌وه‌ ئاگادار ئاژانس شه‌فه‌ق نيوز كرد، ك هيزه‌يل ئه‌منى ته‌رم كه‌سيگ زاينده‌ى 1997 له‌ خه‌ڵك ناسريه‌ دينه‌سه‌و ك له‌ئاو خنكياكه‌ له‌ژير پيه‌ڵ فزێليه‌ و ته‌رم كه‌سيگ تر زاينده‌ى 2001 دينه‌سه‌و له‌ خه‌ڵك سه‌يديه‌ى شه‌تره‌ ك ئه‌ويش له‌ ئاو غه‌ڕاف له‌ قه‌زاى قه‌ڵعه‌ سوكه‌ر خنكياگه‌.
له‌لايگ تره‌و، چه‌كداريگ وه‌ سه‌ياره‌يگه‌و ته‌قه‌ له‌ مامۆستايگ خانه‌نشين كرد له‌ جاده‌ى ئخڵاس له‌ ناسريه‌و يه‌كسه‌ر كوشته‌سه‌ى ك كوشيايه‌گه‌ باوگ خالد ئه‌لغزى ره‌ساننكار بويه‌.
وه‌ل ئه‌وه‌يشا چالاكوانيگيش وه‌ناو عه‌لا عه‌بدولحسێن تاهر له‌ مه‌يدان خوه‌ينيشانداينه‌يل له‌ ئه‌نجام زه‌خمداربوينى گيان له‌ده‌سدا.
